# data[].attributes.body
Cecelia Ahern- P.S. Volim te

"Pronaći nekog koga voliš i tko ti uzvraća osjećaje je predivan, predivan osjećaj. Ali pronaći srodnu dušu još je bolji osjećaj. Seodna duša je netko tko te razumije kao nitko drugi, voli te kao nitko drugi, tko će biti tu za tebe zauvijek, bez obzira na sve. Oni kažu kako ništa ne traje vječno, no ja čvrsto vjerujem u činjenicu da za neke ljubav živi i nakon što napustimo ovaj svijet."

Ovu knjigu sam odabrala zato jer na baš lijepi način opisuje ljubav, na način da pronađeš svoju srodnu dušu, nekoga tko je uvijek tu za tebe u bilo kojoj situaciji.

# data[].attributes.body
Rachael Lippincott, Mikki Daughrty, Tobias Iaconis - Five Feet Apart

"Ljudski dodir. Naš prvi oblik komunikacije. Bezbrižnost, sigurnost, utjeha. Podupire nas u vrijeme straha ... Treba nam taj dodir od onih koje volimo skoro koliko i zrak. Ali nikad nisam razumjela značaj dodira ... Njegovog dodira ... Dok nisam mogao da ga imam. Zato ako gledaš ovo ... i možeš ... Dodirni njega. Dodirni nju. Život je prekratak da potratiš ijednu sekundu. "

Ovo sam odabrala jer obožavam tu knjigu i film. Imate veliku poruku, da živimo svaki dan kao da nam je zadnji jer ne znamo koliko nam je još dana ostalo.

# data[].attributes.body
Jenny Han - Uvijek i zauvijek, Lara Jean

"Volim način na koji me gleda, kao da sam nekakva šumska nimfa na koju je jednog dana slučajno naletio i jednostavno je odlučio zadržati."

Odabrala sam ovu knjigu jer su mi zanimljive ljubavne komplikacije Lare Jean i Petera, također sam pročitala sva 3 nastavka knjige i pogledala filmove.

# data[].attributes.body
Elena Viderščak, 1. A

Sve baš sve-Nicola Yoon
"Pogledi nam se susretnu, a s obzirom da ga ne smijem zagrliti, snažno zagrlim samu sebe."

Odabrala sam ovaj citat jer govori o tome kako ga djevojka ne može zagrliti jer je bolesna, a meni se to zaista dojmilo i mislim da je to prava ljubav.

# data[].attributes.body
Tko nikad nije osjetio rane,taj se ožiljcima smije..
Odabrala sam ovaj citat iz romana Romeo i Julija. Ovaj roman preporučila bi svima ali bas svima. Nešto najbolje što sam ikad čitala. Ta ljubav između Romea i Julije je toliko istinska i toliko savršena. Usprkos njihovim obiteljima koji brane da budu skupa oni se svejedno vjenčaju i budu skupa. Ali kako neki od vas znaju taj roman, knjiga, film završava tragično, smrću Julije i Romea. Makar oni na kraju umiru meni je knjiga uistinu predobra i mogla bi ju pročitati 100 puta i opet mi ne bi bila dosadna. Zato, svima preporučujem da ju pročitati. Vjerujte nećete požaliti!

# data[].attributes.body
Julie Garwood - Crvena ruža

"Nije bila zima kad nas je ljubav opila;
Bilo je vrijeme ruža - i zato smo ih ubrali.
To nestašno doba nikada se ne mrgodi
Na zaljubljenje:
o, ne - tada, kada smo se sreli
Sve je bilo okrunjeno cvijećem.
Pao je sumrak i rekao sam ti da odeš,
Ali ti me nisi poslušala;
Bilo je vrijeme ruža - i zato smo ih ubrali.

Odabrala sam ovu knjigu jer govori o tome da se prava sloboda nalazi u izboru srca, a ne razuma što zapravo i jest tako.

# data[].attributes.body
Sasvim sam popubertetio -
Sanja Pilić
"Naslonila se na zid, zatvorio sam oči i poljubio ju. Oh, bilo je lakše nego što sam mislio, ali posve čudno. Nakon toliko vremena- poljubac. I to ne s curom s kojom sam hodao, a i želio je, već s Mirjanom. Nadao sam se da joj se sviđalo i poljubio je ponovno. Nije imala ništa protiv. Strašno sam se uzbudio.”
Odabrala sam ovaj citat jer nam govori kako je ljubav čudna. Kada mislimo da je neka osoba stvorena za nas na kraju se pokazuje da nije i da smo sretniji s osobom za koju smo se najmanje nadali. Ljubav je nešto najljepše što nam se može dogoditi zato ju trebamo cijeniti.

# data[].attributes.body
Miro Gavran - Zaljubljen do ušiju
“Jednostavno više me ništa ne veseli što me nekada veselilo, i više mi ništa nije važno od onoga što mi je nekada bilo najvažnije. Toliko je ta ljubav opasna i nezgodna da bih bio stoput sretniji da se nikada nisam zaljubio i postao njezin rob.”

Odabrala sam ovaj citat jer opisuje ljubav onakvu kakva ona zapravo i jest. Ali isto tako mislim da je ljubav jedna prekrasna pojava pogotovo kada ti je uzvraćena. Ta ljubav može biti od obitelji, prijatelja ili osobe kojoj se sviđaš.

# data[].attributes.body
Cassandra Clare - Grad od stakla
"Želio sam ti ovo reći već dugo. Nisam. Čak i da jesam, znao sam da ne bi ništa značilo zbog onog što sam postao. Nikad nisi željela da to bude dio Claryina života. Ali ona sada sve zna, pa pretpostavljam da je svejedno i da ti mogu reći. Volim te, Jocelyn. Već dvadeset godina."

Odabrala sam ovaj citat jer prikazuje da je ljubav bezvremenska, on je nju unatoč svemu volio 20 godina i nikad nije sumnjao u svoju ljubav. Knjigu bih preporučila svima jer je radnja jako napeta i zanimljiva te se knjiga čita u jednom dahu.

# data[].attributes.body
Stephenie Meyer - Sumrak

"Bella, prije tebe, moj život je izgledao kao noć bez mjesečine, tamna, osvijetljena samo sjajem zvijezda - izvorima zdravog razuma. A onda... onda si bljesnula kroz nebo kao svijetli meteor."

Ovaj roman sam izabrala jer mi se jako svidio film koji je baziran na njemu. Dojmila  me je ljubavna veza između smrtnosti i besmrtnosti. Iz romana sam naučila da u ljubavi nema mjesta sebičnosti, da je prava ljubav vječna te da nekoga možemo voljeti usprkos različitostima i preprekama koje nas dijele.

# data[].attributes.body
Sve je rasvijetljeno - Jonathan Safran Foer

“Volim te također znači da te volim više nego te voli bilo tko drugi, više nego što te bilo tko volio i više nego što će te bilo tko voljeti. Također znači da te volim na način na koji te ne voli nitko drugi, način na koji te nitko nije volio i neće voljeti. Također te volim na način na koji ne volim nikoga drugoga, nisam nikada volio i neću nikada voljeti.”

Odabrala sam ovaj citat zato što mislim da je ljubav jedna od najljepših stvari koja se nekome može dogoditi. Možemo dijeliti sve sa obitelji, prijateljima, poznanicima, ali one najljepše trenutke i osjećaje dijelimo sa osobom koju uistinu volimo i znamo da nas ta osoba razumije i osjeća isto.

# data[].attributes.body
Raphaelle Giordano - Tvoj život počinje kad shvatiš da imaš samo jedan

"Onda ste spremi za ovo..."
Dade mi debelu mapu. Unutra sam pronašla sve etape svojega programa, iskustva, ono što sam naučila, razrađene upute. Dirnuo me pogled na te stranice prepune zabilježaka, shema, fotografija... Kakva dojmljiva zbirka!
"Spremio sam je kao svjedočanstvo vašega puta. To je dragocjena pomoć kad budete vi pomagali nekome koga odaberete. Po jednom pogledu, riječi, znat ćete da je to prava osoba..."
"Tako ste i vi mene odabrali?"
"Da čekao sam četiri godine da se pojavi netko koga poželim pratiti!"
Zinula sam u čudu počašćena.

Ovu knjigu sam odabrala zato što je poučna, zanimljiva i zato što nam neka promjena u životu donosi sreću.

# data[].attributes.body
Sretan je tko zna voljeti- Hermann Hesse

"Ima različitih osjećanja, ali to je samo privid, u suštini, ona su sva - jedno. I volja je ,na primjer, jedna od njih. Ali za mene to je ljubav. Sreća je ljubav, samo ljubav. Sretan je tko zna voljeti. Ljubav pokreće našu dušu, u njoj pronalazi svoje biće i svoj život. Sretan je, dakle samo onaj tko zna voljeti. Ali voljeti i željeti nije isto. Ljubav je želja koja je postala mudra; ljubav ne želi da posjeduje, želi samo voljeti..."

Odabrala sam citat iz knjige "Sretan je tko zna voljeti" iz razloga jer ljubav pokreće svijet. Nema ljepše kad nekoga volimo. To nam daje vjetar u leđa, slobodu i smisao života.

# data[].attributes.body
Anna Todd - After

„Pročitao sam stotine romana u životu. Većina njih tvrdi da je ljubav centar svemira. Da može izliječiti bilo kakvu štetu u nama. Da je ona potrebna da bi preživjeli. Preko Darcy do Heathcliffa, mislio sam da su svi budale. Da je ljubav izmišljotina, koja se nalazi samo u istrošenim listovima knjiga. Ali to se sve promijenilo kada sam upoznao svoju Elizabeth Bennet. Nikada nisam mislio da ću biti potpuno zaluđen s nekim dok nisam upoznao nju. Uzela me za ruku i izvela iz tame. I pokazala mi je, od čega god su naše duše stvorene, njena i moja…su iste. Jednom si me pitala koga volim najviše na svijetu. To si ti.“

Izabrala sam upravo ovu knjigu, zato što svaki dio iste potakne na razmišljanje i dokazuje da se za ljubav ipak vrijedi boriti.

# data[].attributes.body
Petra Bontek 1.a
The Notebook-Nicholas Spanks

"Ja nisam nitko poseban, to sam siguran. Ja sam običan čovjek, sa običnim mislima i živim običan život. Ne postoje nikakvi spomenici dignuti u moju čast, a moje će se ime uskoro zaboraviti. Ali volio sam nekog sa cijelim svojim srcem i dušom, a meni je to uvijek bilo dovoljno. "

Ja sam izabrala baš ovu knjigu zato što mi se jako svidjela i zato što su dva glavna lika nakon dugo vremena dovojenosti ponovo završila zajedno.

# data[].attributes.body
Zlatarovo zlato - August Šenoa

"Oh, ne žalim", šapnu djevojka živo i iza suza planuše joj oči, "vidiš kako sam nesretna, ne bih te svoje sreće dala ni za carevo blago. Pitam ja za tvoje pleme i ime. Ja poznajem samo Pavla, ja ljubim samo Pavla, bio ubog, bio bogat, bio velikaš, bio kmet. Mnogo sam plakala, mnogo trpjela, ali srce mi se smijalo, ta trpjela sam za Pavla, za Pavlovu ljubav.

Odabrala sam odlomak iz knjige "Zlatarovo zlato" iz razloga jer mi se sadržaj ove knjige jako sviđa. U ljubavi katkad ima prepreka, ali ako je ljubav prava preko prepreka zajedno mogu preći, kao u ovoj knjizi Dora i Pavao.

# data[].attributes.body
Mali princ - Antonie de Saint Exupéry

I uvijek ću te voljeti!", reče Mali princ ." Ne, reče ruža. Jednog dana ću uvenuti i onda će prestati da mi se dive." "Baš čudno", reče Mali princ, "da si moja ruža, ja bih te volio i tada"

Ja sam odabrala citat iz knjige "Mali Princ". Ovu knjigu čovjek može pročitati puno puta u životu i svaki put će je shvatiti na drugi način.
To je roman u kojem maleni dječak putuje po raznim zamišljenim planetima i upoznaje svijet.

# data[].attributes.body
JEDI, MOLI, VOLI - Elizabeth Gilbert

"Morate naučiti kako birati svoje misli, baš kao što birate što ćete nositi svaki dan. To je moć koju možete naučiti. Ako želite kontrolirati stvari oko sebe, radite na svom umu. Jedino što biste trebali pokušati kontrolirati je vaš um."

Utješna i nadahnjujuća knjiga namijenjena  svima koji su se ikad osjećali izgubljeno ili su pomislili da mora postojati drugi, bolji put. Svakako pogledajte i film.

# data[].attributes.body
Davor Rostuhar, Ljubav oko svijeta

Vjerujem da smo svi nebrojeno puta razmišljali ili raspravljali o tome što je ljubav. Upravo je ljubav tema nove knjige Davora Rostuhara, a iz tiskare je izašla tek prije par dana. U svom zadnjem projektu ovaj poznati putopisac i fotograf zajedno sa svojom suprugom Anđelom putovao je godinu dana po svijetu kako bi saznali što je to zapravo ljubav i je li univerzalna. Put ih je vodio preko 6 kontinenata i 30 zemalja u kojima su razgovarali s različitim parovima o ljubavi, vezi, braku. Vjerujem kako ova knjiga na zanimljiv način pruža odgovor na pitanje što je ljubav, ali i da širi naše vidike upoznajući nas i obogaćujući spoznajama o različitim kulturama. Uskoro će biti moguće pogledati i film o navedenome projektu.

# data[].attributes.body
Moje tople preporuke za ovu divnu knjigu.

"P.S. volim te" priča je o dvoje mladih ljudi čiju sreću prekida nenadana smrt. Međutim, smrt ne znači i kraj ljubavi, jer prava ljubav nikada ne umire...

Holly i Gerry imali su savršen život – sretno oženjeni, živjeli su u Dublinu blizu svoje obitelji i prijatelja, dobro su s zabavljali, ukratko – svijet im je bio pod nogama. Ili su tako mislili. Kada je Gerry umro, Holly je mislila da ne može nastaviti živjeti bez njega. Dan prije svojega tridesetog rođendana, čovjek koji joj je bio ljubavnik i najbolji prijatelj napustio ju je. Ali Gerry je obećao uvijek biti uz Holly. I bio je. Ostavio joj je poruke. Holly svakoga mjeseca čita novu...

Pronaći nekog koga voliš i tko ti uzvraća osjećaje je predivan, predivan osjećaj. Ali, pronaći srodnu dušu još je bolji osjećaj. Srodna duša je netko tko te razumije kao nitko drugi, voli te kao nitko drugi, tko će biti tu za tebe zauvijek, bez obzira na sve. Oni kažu kako ništa ne traje vječno, no ja čvrsto vjerujem u činjenicu da za neke ljubav živi i nakon što napustimo ovaj svijet. - Cecilia Ahern, P.S. Volim te

Navratite po primjerak u školsku knjižnicu!!!